**Jilin** (kinesisk: 吉林; pinyin: *Jílín*; Wade-Giles: *Chí-lín*) er en provins i Folkerepublikken Kina. Den kinesiske enkelttegnsforkortelsen er 吉 for *Ji*.

Provinshovedstad er Changchun.

Navn
----

Navnet ble tidligere romanisert som **Kirin.** Antagelig er det avledet av det mandsjuiske *Girin ula*, som betyr «langs elven». Dette ble forstått på kinesisk som *Jilin wula* (吉林乌拉), og så forkortet til *Jilin*. De kinesiske skrifttegnene som benyttes for Jilin betyr «den løfterike skogen».

Historie
--------

I gammel tid var Jilin bebodd av mange og tildels vekslende folkegrupper, som mohe- og wujifolkene. Området var også del av kongedømmet Goguryeo og senere av kongedømmet Balhae (698–926). Så ble regionen domenert av khitanerne (Liao-dynastiet), jursjenerne (Jin-dynastiet og mongolene (Yuan-dynastiet). Under Qing-dynastiet var mye av området understilt generalen av Jilin, hvis tilsynsområde strakk seg helt øst til Japanhavet. Tilvandring av han-kinesere var strengt regulert.

Etter at områdene i øst ble avstått til Russland i 1860, åpnet Qing-dynastiet for generell innvandring av hankinesere. De fleste av nybyggerne kom fra provinsen Shandong. Tidlig på 1900-tallet var kineserne blitt den dominerende folkebruppen.

I 1932 ble området inkorporert i Mandsjukuo, en marionettstat etablert av Japan, med hovedstaden Hsinking (nå Changchun), som i dag er Jilins provinshovedstad.

I 1949 var Jilin vesentlig mindre enn nå. Provinsen omfattet bare områdene rundt Changchun og byen Jilin, og hovedstaden var Jilin. De nåværende grensene er fra 1950-årene.

Under kulturrevolusjonen ble deler av Indre Mongolia tilført Jilin, som dermed fikk direkte grense til Mongolia. Men detteble senere reversert.

Administrative enheter
----------------------

Jilin er delt inn i 9 enheter på prefekturnivå (Én subprovinsiell by, 11 byprefekturer og ett autonomt prefektur).

| Kart |
| --- |
|  |
| # | Navn | Hanzi | Hanyu Pinyin | Administrativt sentrum | Type |
| 1 | Changchun | 长春市 | Chángchūn Shì | Chaoyang | Subprovinsiell by |
| 2 | Baicheng | 白城市 | Báichéng Shì | Taobei | Byprefektur |
| 3 | Baishan | 白山市 | Báishān Shì | Badaojiang | Byprefektur |
| 4 | Jilin | 吉林市 | Jílín Shì | Chuanying | Byprefektur |
| 5 | Liaoyuan | 辽源市 | Liáoyuán Shì | Longshan | Byprefektur |
| 6 | Siping | 四平市 | Sìpíng Shì | Tiexi | Byprefektur |
| 7 | Songyuan | 松原市 | Sōngyuán Shì | Ningjiang | Byprefektur |
| 8 | Tonghua | 通化市 | Tōnghuà Shì | Dongchang | Byprefektur |
| 9 | Yanbian(For koreanerne) | 延边朝鲜族自治州 | Yánbiān CháoxiǎnzúZìzhìzhōu | Yanji | Autonomt prefektur |

Disse 9 enhetene er delt inn i 60 enheter på fylkesnivå (20 distrikter, 20 byfylker, 17 fylker og 3 autonome fylker). Disse er igjen inndelt i 1532 enheter på kommunenivå (456 storkommuner, 287 kommuner, 28 etniske kommuner og 240 subdistrikter).

Referanser
----------

1. ↑  China: Provinces and Major Cities *Citypopulation.de*

Eksterne lenker
---------------

* Offisielt nettsted Rediger på Wikidata

* (en) Jilin – kategori av bilder, video eller lyd på Commons Rediger på Wikidata

* (en) 吉林 – galleri av bilder, video eller lyd på Commons Rediger på Wikidata
* Jilins administration for industri og handel
* Utviklingssoner

| * v
* d
* r
Kinas provinser og regioner |
| --- |
| Provinser | Anhui **·** Fujian **·** Gansu **·** Guangdong **·** Guizhou **·** Hainan **·** Hebei **·** Heilongjiang  **·** Henan **·** Hubei **·** Hunan **·** Jiangsu **·** Jiangxi **·** Jilin **·** Liaoning **·** Qinghai **·** Shaanxi **·** Shandong **·** Shanxi **·** Sichuan **·** Yunnan **·** Zhejiang | Kinas flagg |
| Autonome regioner | Guangxi **·** Indre Mongolia **·** Ningxia **·** Tibet **·** Xinjiang |
| Byprovinser | Beijing **·** Chongqing **·** Shanghai **·** Tianjin |
| Spesielle administrative regioner | Hongkong **·** Macao |
| ISO 3166-2:CN |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN **·** SUDOC **·** NDL **·** NKC **·** GeoNames **·** MusicBrainz
 |